શિવસેનાએ આરબીઆઇના એક રિપોર્ટને ધ્યાનમાં રાખતા કહ્યું કે વડાપ્રધાન નરેન્દ્ર મોદી નોટબંધી દ્વારા દેશને આર્થિક અરાજકતામાં નાખવા માટે કેવો પ્રાયશ્ચિત કરશે. વાસ્તવમાં આ રિપોર્ટમાં કહેવામાં આવ્યું છે કે ચલણથી બહાર કરાયેલ ૯૯.૩ ટકા નોટો બેન્કિંગ પ્રણાલીમાં પરત ફરી ગઇ છે. શિવસેનાએ કહ્યું કે નોટબંધીએ અર્થવ્યવસ્થાને ઘણું નુકસાન પહોંચાડ્યું, ઉદ્યોગો પ્રભાવિત થયા, આઝાદી બાદથી પહેલ વખત રૂપિયો સૌથી નીચલા સ્તરે આવી ગયો અને સેંકડો લોકોએ પોતાના જીવ ગુમાવ્યા પરંતુ આજે પણ દેશના શાસકો વિકાસની શેખી મારી રહ્યાં છે.